open-index/open-wikipedia-markdown huggingface dataset:
Ian Hacking

**Ian Hacking** (18. helmikuuta 1936 Vancouver – 10. toukokuuta 2023) oli kanadalainen filosofi ja Toronton yliopiston filosofian professori.

Hacking väitteli 1962 tohtoriksi Cambridgen yliopistota ja opetti 1964–1969 Brittiläisen Kolumbian yliopistossa, 1969–1974 Cambridgessä ja 1975–1982 Stanfordin yliopistossa. Toronton yliopistossa hän opetti 1982–2004, ja professuurin hän sai 1991.

Hacking erikoistui tieteenfilosofiaan, johon hän toi historiallista näkökulmaa Thomas Kuhnin tavoin. Ian Hacking on tunnettu myös monista kielifilosofiaa ja todennäköisyysteoriaa koskevista teoksistaan.
__notoc__
## Teoksia
### Suomeksi
* *The Social Construction of What?* (1999), suomeksi 

### Englanniksi
* *The Logic of Statistical Inference* (1965)
* *The Emergence of Probability* (1975)
* *Why Does Language Matter to Philosophy?* (1975)
* *Representing and Intervening* (1983)
* *The Taming of Chance* (1990)
* *Scientific Revolutions* (1990)
* *Rewriting the Soul: Multiple Personality and the Sciences of Memory* (1995)
* *Mad Travellers: Reflections on the Reality of Transient Mental Illness* (1998)
* *An Introduction to Probability and Inductive Logic* (2001)
* *Historical Ontology* (2002)

## Lähteet

## Aiheesta muualla
* 
*
Swatch FIVB World Tour

Kansainvälisen lentopalloliiton (FIVB) **Swatch FIVB World Tour** on korkein Beach Volleyball turnaussarja. World Tourin rankingin mukaisesti parhaat parit selviytyvät myös lajin MM- ja Olympiaturnauksiin.

Turnaussarja kulkee suurimman sponsorinsa nimellä. Swatch on rannekello- ja ajanottovälinevalmistaja. Naisilla kertyy kesän aikana turnauksia 18 kappaletta, kun taas miehet pelaavat 19 turnausta.

## Swatch FIVB World Tour Maarianhamina
Maarianhaminassa järjestettiin 14-19.8.2007 ensimmäistä kertaa beach volleyn World Tourin eli Swatch FIVB World Tourin osakilpailu.

Maarianhaminan turnaus järjestettiin ensimmäistä kertaa FIVB:n historiassa yhteistyönä kahden eri maan Lentopalloliiton kanssa, sillä Maarianhaminan turnaushakemusta tuki myös Ruotsin Lentopalloliitto. 

Suomalaisia pelaajia nähtiin turnauksessa runsaasti. Suoraan pääsarjaan suomalaisista pääsivät Nyströmin siskokset Emilia ja Erika, sekä Suomen menestynein naislentopalloilija Riikka Lehtonen yhdessä parinsa Tanja Eteläahon kanssa. Miehissä suoraan pääsarjasta aloittivat Anssi Hakala / Toni Kankaanpää ja Lauri Hakala / Jaakko Keskitalo. Kukaan suomalaispareista ei selviytynyt loppuotteluihin.
Helen Joseph

**Helen Beatrice May Joseph** (aikaisemmin **Fennell**, 8. huhtikuuta 1905 Sussex, Englanti – 25. joulukuuta 1992) oli eteläafrikkalainen apartheidia vastustanut aktivisti.

Joseph syntyi ja opiskeli Englannissa ja valmistui Lontoon yliopiston King's Collegesta vuonna 1927. Hän työskenteli kolme vuotta Intiassa ja muutti vuonna 1931 Etelä-Afrikkaan, jossa hän tapasi ja myöhemmin meni naimisiin Billie Josephin kanssa.

Vuonna 1951 Joseph aloitti työskentelyn radikaalissa tekstiilityöntekijäin ammattiliitossa (). Työnsä kautta hän kiinnostui myös politiikasta. Joseph oli Afrikan kansalliskongressin liittolaisjärjestön *Congress of Democratsin* perustajajäsen ja osallistui Vapauden peruskirjan muotoiluun Kliptownissa pidetyssä kansankongressissa. Joseph oli myös Etelä-Afrikan naisliiton keskeisiä vaikuttajia ja hän johti 8. elokuuta 1956 järjestettyä yli 20&nbsp;000 naisen mielenosoitusta, joka vastusti maan passilakien laajentamista koskemaan myös naisia.

Joulukuussa 1956 Joseph pidätettiin ja asetettiin syytteeseen maanpetoksesta. Vuonna 1957 hänet asetettiin ”pannaan” Kommunismin hävittämislain perusteella. Pannamääräyksen saanut henkilö ei saanut esiintyä julkisesti ja hänen asumistaan ja liikkumistaan rajoitettiin. Josephin pannamääräys poistettiin vasta kun hän oli yli 80-vuotias. Hän joutui myös useiden murhayritysten kohteeksi.

## Lähteet
Jacoby Shaddix

**Jacoby Dakota Shaddix** (s. 28. heinäkuuta 1976 Mariposa, Kalifornia, Yhdysvallat) on yhdysvaltalainen laulaja sekä rock-yhtye Papa Roachin nokkamies. Hän on käyttänyt salanimiä Jonny Vodka ja Coby Dick, joista jälkimmäistä hän käytti albumin Infest aikoihin. Shaddixin muita yhtyeitä ovat The Alternative Metal/Post-Hardcore ja Fight the Sky. Hänellä on vaimonsa Kellyn kanssa kolme poikaa (Mikale Cielo 24.3.2002, Jagger 13.9.2004 ja Brixton 17.9.2013). Shaddix juonsi ohjelmaa *Scarred* MTV:ssä.

## Lähteet
Viila

**Viila** on käsityökalu, jolla lastutaan puuta, metallia tai jotain muuta materiaalia. Viilat soveltuvat esimerkiksi reunojen tasaukseen sekä muotoiluun ja terävien nurkkien viistämiseen tai pyöristämiseen. 

Viila voi olla poikkileikkaukseltaan esimerkiksi pyöreä, kolmiomainen tai suorakaiteen muotoinen. Vastaavasti viiloja kutsutaan pyörö-, kolmio- tai lattaviiloiksi.

Viilan materiaalia leikkaavat hampaat muodostavat viilan pintaan karkean kuvion jota kutsutaan *hakkaukseksi*. Viilan hampaat leikkaavat materiaalia viilaa työnnettäessä. Hakkaus voi olla tiheä tai harva ja viilassa voi olla vain yhdensuuntainen hakkaus tai viila voi olla *ristiinhakattu*. Erittäin karkeita viiloja kutsutaan raspeiksi, hyvin pienikokoisia viiloja neulaviiloiksi.

Moottorisahan ketjua teroitettaessa voi apuna käyttää viilanohjainta joka kiinnitetään terälaipalle.

Viilan puhdistaminen voidaan tehdä teräsharjalla. Viilaaminen itsessäänkin voi poistaa pieniä partikkeleita mutta teräsharjan käyttämisen jälkeen voi nähdä missä määrin ainesta irtoaa. Lisäksi jos tehdään käsityönä tarkkaa työtä, on hyödyllistä jos viilan pinta on puhdas koska epäpuhtauksien epätasainen jakautuminen voi tehdä viilaamisesta tökkivää jonka takia viilattavaa kappaletta on vaikeampi pitää suorassa.

Viilausta helpottaa työkappaleen kiinnittäminen ruuvipenkkiin.

## Katso myös
* Kynsiviila

## Lähteet

## Aiheesta muualla

* Insinööri U. A. Nieminen : Kuinka viila valmistetaan, Aamulehti, 19.03.1939, nro 76, s. 17, Kansalliskirjaston digitaaliset aineistot
Jacques Maritain

**Jacques Maritain** (18. marraskuuta 1882 Pariisi – 28. huhtikuuta 1973 Toulouse) oli ranskalainen katolinen filosofi. Hän oli katolinen käännynnäinen. Hän oli osaltaan tuomassa esille Tuomas Akvinolaisen ajattelua nykyfilosofian piiriin. Hänellä oli myös merkittävä rooli ihmisoikeuksien yleismaailmallisen julistuksen muotoilussa. Maritain kirjoitti yli 60 teosta.

## Henkilöhistoria
Maritain sai protestanttisen kasvatuksen. Opiskellessaan Pariisin Sorbonnessa Maritain sai opetusta, jonka mukaan luonnontieteet pystyisivät yksin selittämään elämän ja kuoleman kysymyksiä. Opintojen aikana Maritain tutustui venäjänjuutalaiseen Raïssa Oumansoffiin, joka hänen tavallaan alkoi etsiä totuutta. Maritain ja Oumansoff pettyivät Sorbonnen skientismiin ja alkoivat käydä filosofi Henri Bergsonin luennoilla. Maritain ja Oumansoff avioituivat vuonna 1904 ja kääntyivät vuonna 1906 katolisuuteen.

Maritain opiskeli 1906–1908 biologiaa Heidelbergin yliopistossa ja tomismia Pariisissa. Vuonna 1913 Maritain aloitti opetustyön Institut Catholiquessa ja toimi vuosina 1914–1939 modernin filosofian professorina. Vuodesta 1932 lähtien Maritain opetti vuosittain Toronton keskiajantutkimuksen paavillisessa instituutissa. Vierailevana professorina hän toimi Princetonissa vuosina 1941–1942 ja Columbiassa 1941–1944. Vuosina 1945–1948 Maritain toimi Ranskan Vatikaanin-suurlähettiläänä ja palasi sitten Princetoniin filosofian professoriksi. Vuonna 1958 Notre Damen yliopisto perusti Jacques Maritain -keskuksen jatkamaan hänen filosofiansa mukaista tutkimusta.

## Teoksia
* *Art et scolastique* (1920)
* *Théonas ou les entretiens d’un sage et de deux philosophes sur diverses matières inégalement actuelles* (1921)
* *Antimoderne* (1922)
* *Réflexions sur l’intelligence et sur sa vie propre* (1924)
* *Trois réformateurs: Luther, Descartes, Rousseau, avec six portraits* (1925)
* *Réponse à Jean Cocteau* (1926)
* *Une opinion sur Charles Maurras et le devoir des catholiques* (1926)
* *Primauté du spirituel* (1927)
* *Pourquoi Rome a parlé* (coll.) (1927)
* *Clairvoyance de Rome* (coll.) (1929)
* *Le docteur angélique* (1929)
* *Religion et culture* (1930)
* *Distinguer pour unir ou Les degrés du savoir* (1932)
* *De la philosophie chrétienne* (1933)
* *Du régime temporel et de la liberté* (1933)
* *Lettre sur l’indépendance* (1935)
* *Humanisme intégral* (1936)
* *Les Juifs parmi les nations* (1938)
* *Questions de conscience: essais et allocutions* (1938)
* *Le crépuscule de la civilisation* (1939)
* *L’Homme et l'Etat* (1953)
* *Carnet de notes* (1965)
* *Le paysan de la Garonne. Un vieux laïc s’interroge à propos du temps présent* (1966)

## Lähteet

## Aiheesta muualla
* Stanford Encyclopedia of Philosophy: Jacques Maritain. 
* International Jacques Maritain Institute. 
* Jacques Maritain Center at Notre Dame.
Tobin Esperance

**Tobin Joseph Esperance** (s. 14. marraskuuta 1979 Vacaville, Kalifornia, Yhdysvallat) on Papa Roach -yhtyeen basisti. Esperance liittyi yhtyeeseen vuonna 1996. 

Esperancen nuorin veli Anthony soittaa kitaraa rockyhtyeessä Beyond These Walls.
Dave Buckner

**David John Lewis Buckner** (s. 29. toukokuuta 1976 Los Angeles, Kalifornia, Yhdysvallat) oli Papa Roach -yhtyeen rumpali. Vuonna 2003 hän avioitui Mia Tylerin kanssa, joka on Aerosmith -yhtyeen laulajan Steven Tylerin toinen tytär.
Coonoor

**Coonoor** () on kaupunki ja kunta Tamil Nadun osavaltiossa Intiassa. Se sijaitsee Nilgirien piirikunnassa vajaan 2 000 metrin korkeudessa 19 kilometrin päässä piirikunnan pääkaupungista Udagamandalamista. Kaupungissa on 50 079 asukasta.

Coonoor kuuluu yhdessä Udagamandalamin ja Kotagirin kanssa ensimmäisten kolmen brittiläisten Nilgirivuorille rakennuttaman lomakaupungin joukkoon, joihin britit pystyivät pakenemaan Intian kesän kuumuutta. Coonoor on huomattavasti rauhallisempi ja vähemmän kaupallistunut kuin läheinen kuuluisampi Udagamandalam eli Ooty.

## Lähteet

## Aiheesta muualla
Kliptown

**Kliptown** on vuonna 1903 perustettu kaupunkialue, joka sijaitsee 40 km Johannesburgista etelään. Se on Etelä-Afrikan vanhin alue, jossa asuu maan eri etnisiin ryhmiin kuuluvia ihmisiä. Kliptown kuuluu Soweton townshipiin. Kliptown koostuu noin 2&nbsp;700 hökkelistä ja sen asukastiheys on 70 taloa hehtaarilla. Alueella on asukkaita 38&nbsp;000–45&nbsp;000. Johannesburgin kaupunki aloitti vuonna 2005 alueella suuren kehitysprojektin, jonka tarkoituksena on parantaa asukkaiden elinoloja ja rakentaa runsaasti uusia asuntoja.

25. - 26. kesäkuuta 1955 kaupungissa järjestettiin ANC:n, SAIC:n, Värillisten kansalliskongressin ja Etelä-Afrikan ammattijärjestöjen keskusliitton SACTU:n kansankongressiksi kutsuttu kokous, jossa muotoiltiin Vapauden peruskirjaksi nimetty järjestöjen yhteinen näkemys Etelä-Afrikasta roduttomana yhteiskuntana, jossa millään kansanryhmällä ei olisi erityisoikeuksia tai -vapauksia.  Kokoukseen osallistui yli 3&nbsp;000 delegaattia.

Kaupungissa sijaitsee Walter Sisulun aukio, jolla sijaitsee kansankongressin muistomerkki ja museo 

## Lähteet
Luis Molowny

**Luis Molowny Arbelo** (12. toukokuuta 1925 Santa Cruz, Teneriffa, Espanja – 12. helmikuuta 2010 Las Palmas, Gran Canaria, Espanja) oli espanjalainen jalkapalloilija ja jalkapallovalmentaja, joka teki pitkän uran Real Madridissa.

## Ura
### Seurajoukkueet

Molownyn isänpuoleinen suku on kotoisin Irlannista, josta tulee hänen espanjankielisestä poikkeava sukunimensä. Jalkapalloilun hän aloitti 15-vuotiaana ja pelipaikaltaan hän oli hyökkääjä. Uransa ensimmäiset vuodet Molowny pelasi kotisaarensa Tenerifessä ja naapurisaaren Gran Canarian Marinossa, joista jälkimmäisessä hän voitti Kanariansaarten-mestaruuden. Mestaruuden myötä sana Molownysta alkoi kiiriä myös manner-Espanjaan, ja muun muassa Atlético Madrid ja Barcelona olivat kiinnostuneita pelaajasta, mutta lopulta hän siirtyi Real Madridiin paljolti puheenjohtaja Santiago Bernabéun sinnikkyyden ansiosta.

Real Madridissa ja Espanjan pääsarjassa Primera Divisiónissa Molowny debytoi 1. joulukuuta 1946 Barcelonaa vastaan, ja teki ottelun voittomaalin. Vuosina 1954–1955 Molowny oli mukana voittamassa Real Madridin ensimmäisiä Espanjan pääsarjamestaruuksia sitten 1930-luvun ja ensimmäistä Euroopan cupia vuonna 1956.

Vuonna 1957 Molowny jätti Real Madridin kymmenen kauden jälkeen ja palasi Kanariansaarille, jossa hän toimi kaudella 1957–1958 Las Palmasin pelaaja-valmentajana. Vuonna 1974 Molowny korvasi Real Madridin pitkäaikaisimman ja menestyneimmän valmentajan Miguel Muñozin kesken kauden, ja 1970- ja 1980-luvuilla hän valmensi joukkuetta yhteensä neljään eri otteeseen. Molownyn valmennuksessa Real Madrid voitti Espanjan pääsarjamestaruuden kolmesti sekä Uefa-cupin ja Espanjan cupin kahdesti. Valmentajauransa jälkeen hän toimi Real Madridin urheilutoimenjohtajana ennen vetäytymistään Kanariansaarille.

### Maajoukkue

Espanjan maajoukkueessa Molowny pelasi seitsemän ottelua ja teki kaksi maalia. Hän kuului joukkueen kokoonpanoon vuoden 1950 MM-kilpailuissa, joissa Espanja sijoittui historiallisesti neljänneksi. Myöhemmin hän valmensi joukkuetta neljän ottelun ajan vuonna 1969.

## Saavutukset

**Pelaajana**
* Euroopan cup (1): 1956
* Copa Latina (1): 1955
* Primera División (2): 1954, 1955
* Copa del Rey (1): 1947

**Valmentajana**
* UEFA Cup (2): 1985, 1986
* Primera División (3): 1978, 1979, 1986
* Copa del Rey (2): 1974, 1982

## Lähteet
Edmund Gettier

**Edmund L. Gettier III** (1927 Baltimore, Maryland – 23. maaliskuuta 2021) oli yhdysvaltalainen filosofi ja Massachusettsin yliopiston (Amherst) emeritusprofessori. Hänet tunnetaan parhaiten kolmisivuisesta artikkelistaan "Is Justified True Belief Knowledge?" (1963), jossa hän kyseenalaisti perinteisen tiedon määritelmän "tieto on perusteltu tosi uskomus". Määritelmä oli aikanaan yleisesti hyväksytty. Gettierin artikkeli kuitenkin kumosi määritelmän. Myöhemmin on tosin huomautettu, että määritelmä oli joutunut kyseenalaiseksi jo Ludwig Wittgensteinin loogis-filosofisessa tutkimuksessa, ja sama argumentti on löydetty myös Bertrand Russellilta.

## Lähteet

## Aiheesta muualla
* In Memoriam: Edmund L. Gettier III (1927–2021) . UMass Amherst 
* The Gettier Problem. Web Archive.
Jerry Horton

**Jerry Allan Horton Jr** (s. 10. maaliskuuta 1975 Dixon, Kalifornia) on Papa Roach -yhtyeen kitaristi ja kirjoittaa kappaleita Jacoby Shaddixin kanssa. Hän aloitti kitaran soittamisen 14-vuotiaana. Piakkoin Jerry löysi Papa Roachin Jacoby Shaddixin, Dave Bucknerin, Will James ja Ben Lutherin vuonna 1993, jolloin Jerry liittyi yhtyeeseen. Jerry avioitui Jessica Leen kanssa vuonna 2002. Heillä on vuonna 2006 syntynyt tytär.
Isaac Polgar

**Isaac ben Joseph ibn Polgar** (tai **Pulgar**) oli espanjalainen juutalainen filosofi ja runoilija, joka eli 1300-luvun ensimmäisellä puoliskolla. Hän oli Isaac Albalagin puolustaja ja jatkoi tämän käännöksiä Al-Ghazalin teoksista. Hän vaikuttaa olleen Abner Burgoslaisen ystävä, mutta kääntyi myöhemmin tämän vastustajaksi.

## Teoksia
* *Ezer ha-Dat*, viisi kirjaa, poleeminen teos
* *Iggeret ha-Ḥarfit*, Abner Burgoslaisen teoksen *Minḥat Ḳena'ot* kumoaminen
* Al-Ghazalin teoksen *Maḳaṣid* hepreankielinen käännös (valmis 1307)
* Astrologian kumoaminen, espanjaksi
* Runonsäkeitä

## Lähteet
* "ibn Pulgar, Isaac ben Joseph", Jewish Encyclopedia
Sandra Nasić

**Sandra Nasić** (s. 25. toukokuuta 1976 Göttingen, Länsi-Saksa) on saksalainen laulaja. Nasić vaikutti aiemmin Guano Apes -yhtyeessä, mutta on sittemmin siirtynyt soolouralle. Hänen ensimmäinen sooloalbuminsa *The Signal* julkaistiin 28. syyskuuta 2007. Sandran ääni on erikoinen naiselle. Hänen äänensä mahdollistaa aggressiivisen rockin laulamisen. Sandran oikea hiusväri on ruskea, mutta hän värjää itseään blondiksi. System of a Down, Deftones ja Korn ovat Sandran lempiyhtyeitä. Vuonna 2001 hän sai EinsLive Krone -palkinnon ”paras laulaja”.
Konsulaatti

**Konsulaatti** eli** konsulinvirasto** on tietyn valtion jonkin toisen valtion tärkeään kaupunkiin perustama yksikkö. Konsulaatin tarkoituksena on antaa apua ja suojaa siellä matkustaville tai asuville kansalaisilleen. Konsulaatit myöntävät myös viisumeita isäntämaan kansalaisille, jotka haluavat matkustaa konsulaatin edustamaan maahan.

Konsulaatit ovat hallinnollisesti suurlähettilään tai suurlähetystön alaisia. Konsulaateilta odotetaan toimintaa erityisesti oman maan viennin ja muun kaupan edistämisessä. Mikäli maalla on kyseisessä maassa myös suurlähetystö, konsulaatti toimii yleensä sen yhteydessä. Suurten valtioiden alueella (esimerkiksi Yhdysvalloissa) voi sijaita useampia konsulaatteja, kun lähetystöjä on aina enintään yksi. Mikäli konsulaatteja on useampia, niistä yksi – yleensä suurlähetystön yhteydessä toimiva – on pääkonsulaatti, joka ohjaa muiden toimintaa.

## Toiminta
Konsulaatti avustaa kansalaisia muun muassa asiakirja-asioissa esimerkiksi tarjoamalla passipalveluita ja myöntämällä viisumeita muiden maiden kansalaisille. Konsulaatti tarjoaa yleensä myös viranomaisapua sitä pyytäville kansalaisilleen heidän ollessaan tekemisissä paikallisten viranomaisten kanssa. Konsulaatit järjestävät maansa kansalaisille mahdollisuuden ennakkoäänestykseen erilaisissa vaaleissa.

## Työntekijät

Konsulaatin johtajaa ja konsulin tehtävissä toimivia virkamiehiä kutsutaan konsuleiksi. Alemmassa asemassa toimivia kutsutaan varakonsuleiksi. Konsulaatissa toimii yleensä kotimaastaan lähetetty ulkomaan edustuston virkailija, jota koskee diplomaattinen koskemattomuus, kuten muitakin lähetettyjä virkamiehiä. Osa työntekijöistä voi olla myös niin sanottuja paikalta palkattuja, joilla ei ole diplomaattista koskemattomuutta.

## Kunniakonsulaatti
Kunniakonsulaatti on kevennetty versio konsulaatista, jossa ei ole lähetettyä virkailijaa. Kunniakonsuli on yleensä asemamaan kansalainen, joka hoitaa tehtävää sivutoimisena.

## Katso myös
* Konsuli
* Konsulinkyyti
* Ranskan konsulaatti

## Lähteet

## Aiheesta muualla
Marco Casagrande

**Marco Casagrande** voi tarkoittaa seuraavia:

* Marco Casagrande (s. 1971), suomalainen arkkitehti ja entinen palkkasotilas
* Marco Casagrande (s. 1972), suomalainen jalkapalloilija
* Marco Casagrande (1804–1880), italialainen kuvanveistäjä.
Ferdinand Canning Scott Schiller

**Ferdinand Canning Scott Schiller** (16. elokuuta 1864 Ottensen, Buxtehude, Ala-Saksi — 9. elokuuta 1937 Los Angeles) oli saksalais-brittiläinen pragmatistinen filosofi. Hänen erikoisalojaan olivat logiikka, arkikielen filosofia, tietoteoria, eugeniikka, merkitys ja personalismi.

F. C. S. Schillerin filosofia oli hyvin samanlaista kuin toisen pragmatistin William Jamesin. Schiller tunnetaan muun muassa hyökkäyksistä formaalia logiikkaa vastaan, aksioomien oikeuttamisesta hypoteeseiksi sekä omasta pragmaattisen totuusteorian versiostaan. Hän vastusti sekä loogista empirismiä (mukaan lukien Bertrand Russellia) että absoluuttista idealismia (kuten F. H. Bradleyä). Schiller oli aikansa merkittävimpiä pragmatisteja, mutta nykyään hänet on enimmäkseen unohdettu.

## Filosofia

### Metafysiikka

F. C. S. Schillerin ensimmäinen teos *Riddles of the Sphinx* (1891) julkaistiin ennen kuin hän tuli tietoiseksi tuolloin Yhdysvalloissa suosiotaan kasvattaneesta pragmatismista. Teoksessa Schiller kannatti materialismin ja absoluuttisen metafysiikan välimaastoon sijoittuvaa metafysiikkaa. Schiller katsoi, että näiden kahden selitysmallin, joita voi verrata siihen mitä William James kutsui voimakastahtoiseksi empirismiksi ja hellämieliseksi rationalismiksi, välisen jaon seurauksena mekanistinen naturalismi ei voi saada selkoa filosofian tutkimusalueen "korkeammista" puolista (kuten vapaa tahto, tietoisuus, tarkoitus, universaalit, Jumala), kun taas abstrakti metafysiikka ei voi saada selkoa maailmamme "alemmista" piirteistä (epätäydellisyys, satunnaisuus, muutos, fysikaalisuus). Vaikka Schiller ei esitä selvästi, millainen tämä hänen tavoittelemansa välimaasto olisi, hän ehdottaa metafysiikkaa tutkimuksen aputyökaluksi ja arvioi metafysiikan olevan arvokasta ainoastaan niin kauan kuin se todella auttaa selittämään todellisuutta.

### Logiikka

Schiller tuli myöhemmällä iällään kuuluisaksi hyökättyään logiikkaa vastaan teoksessaan *Formal Logic*. Tuohon aikaan Schillerin pragmatismi oli kehittynyt lähemmäksi arkikielen filosofiaa kuin muiden klassisen pragmatismin edustajien ajattelu. Schiller pyrki horjuttamaan koko formaalin logiikan mahdollisuuden ajatusta osoittamalla, että sanoilla oli merkitys vain todellisessa käyttötilanteessa. Hän tiivisti näkemyksensä ennen kuolemaansa myös esseessään "Are All Men Mortal?". Schiller pyrki muotoilemaan uuden logiikan järjestelmän, joka korvaisi hänen juuri tuhoamansa formaalin logiikan. Hän tarjosi tilalle jotain, minkä tämän päivän filosofit tunnistaisivat hypoteettis-deduktiiviseksi menetelmäksi.

## Teoksia
* *Riddles of the Sphinx* (1891)
* "Axioms as Postulates" (1902, kokoelmassa *Personal Idealism*)
* *Humanism* (1903)
* *Studies in Humanism* (1907)
* *Plato or Protagoras?* (1908)
* *Riddles of the Sphinx* (1910, uudistettu painos)
* *Humanism* (1912, toinen painos)
* *Formal Logic* (1912)
* *Problems of Belief* (1924, toinen painos)
* *Logic for Use* (1929) 
* *Our Human Truths* (1939, julkaistu postuumisti)

## Kirjallisuutta
* 

## Aiheesta muualla
* Ferdinand Canning Scott Schiller , pragmatism.org
Alexandre Kojève

**Alexandre Kojève** (*Александр Владимирович Кожевников*, *Aleksandr Vladimirovič Koževnikov*)
(28. huhtikuuta 1902 – 4. kesäkuuta 1968) oli ranskalais-venäläinen marxilainen ja hegeliläinen poliittinen filosofi, jolla oli suuri vaikutus 1900-luvun ranskalaiseen filosofiaan.

Kojève tunnetaan ennen kaikkea "historian lopun" ajatuksestaan, jota Francis Fukuyama myöhemmin hyödynsi.

## Teoksia
* *Histoire raisonnée de la philosophie païenne* (3 osaa)
* *Tyrannie et Sagesse*, teoksessa Leo Strauss: *de la Tyrannie*
* "Les romans de la sagesse", julkaisussa *Critique*, LX, 1952
* *L’Empereur Julien et son art d'écrire*
* *L’Athéisme*
* *L’Idée du déterminisme dans la physique classique et dans la physique moderne*
* *La Notion d'autorité*
* *Esquisse d'une phénoménologie du droit* (1981)

Suomeksi:

* 
* 

## Aiheesta muualla

* Internet Encyclopedia of Philosophy: Alexandre Kojève 

* Alexandre Kojève: ''Introduction to the Reading of Hegel'' (1934) 
*Omaheimo, Jussi: *[https://netn.fi/sites/www.netn.fi/files/netn083-04.pdf Kojève ja 1900-luvun ranskalainen filosofia.]* Niin & näin 3/2008.
Supramax

**Supramax** tai **super handymax** tai **ultra handymax** on laivojen kokoluokka, jolla tarkoitetaan korkeintaan 190 metriä pitkiä irtolastilaivoja. Tällaisten laivojen kantavuus on 50&nbsp;000–60&nbsp;000 tonnia. Tyypillisen supramax-laivan leveys on 32,26 metriä ja suurin syväys 11,9–12,5 metriä. Se voi kuljettaa viljaa 63&nbsp;000–70&nbsp;000 kuutiometriä 14 solmun (26 km/h) nopeudella.
Harald Høffding

**Harald Høffding** (11. maaliskuuta 1843 – 2. heinäkuuta 1931) oli tanskalainen filosofi. Hän toimi Kööpenhaminan yliopiston professorina. Høffding sai varhaisina vuosinaan paljon vaikutteita Søren Kierkegaardilta, mutta myöhemmin hänestä tuli positivisti. Hän yhdisteli tähän muun muassa käytännöllistä psykologiaa. Høffding tunnetaan kenties parhaiten teoksestaan *Den nyere Filosofis Historie* (1894–1895). Hänen tärkeimpiä suomennettuja teoksiaan oli *Etiikka* (suom. J. A. Hollo 1920).

## Teoksia

* *Den engelske Filosofi i vor Tid* (1874)
* *Etik* (1876)
* *Psykologiske Undersøgelser* (1889)
* *[[Charles Darwin]]* (1889)
* *Psychologi i Omrids paa Grundlag of Erfaring* (1892)
* *Kontinuiteten i Kants filosofiske Udviklingsgang* (1893)
* *Den nyere Filosofis Historie, en Fremstilling af Filosofiens Historie fra Renaissancens Slutning til vore Dage* (1894–1895, 2 osaa)
* *Det psykologiske Grundlag for logiske Domme* (1899)
* *Mindre Arbejder* (1899)
* *[[Rousseau]] und seine Philosophie* (1901)
* *Religionsfilosofi* (1901)
* *Den menneskelige Tanke, dens Former og dens Opgave* (1910)
* *[[Ferdinand Tönnies]] - Harald Höffding. Briefwechsel* (toim. Cornelius Bickel/Rolf Fechner, Berliini 1989)

## Suomennetut teokset

* 
* 
* 
* 
* 
* 
* 
* 

## Lähteet
* 

## Aiheesta muualla

* Vapaasti ladattavia Harald Høffdingin e-kirjoja Project Gutenbergiltä ja Projekti Lönnrotilta
Lauri Palmunen

**Lauri Ilmari Palmunen** (s. 15. helmikuuta 1952 Laitila) on suomalainen tietokirjailija, Varsinais-Suomen liiton entinen edunvalvontajohtaja ja entinen kansanedustaja. 

## Politiikka ja työura

Palmunen toimi Keskustapuolueen kansanedustajana vuosina 1979–1983. Hän oli presidentin valitsijamies vuosina 1978 (Urho Kekkonen) ja 1982 (Johannes Virolainen). Palmunen on ollut Laitilan kunnanvaltuuston jäsen vuosina 1976–1987 ja Raision kaupunginvaltuuston jäsen 1988–1991.

Palmunen on Turun tuomiokirkkoseurakunnan seurakuntaneuvoston jäsen (2006–). Vuonna 2016 hänet valittiin Suomen evankelis-luterilaisen kirkon kirkolliskokouksen jäseneksi.  

Palmunen valmistui valtiotieteen maisteriksi Turun yliopistosta vuonna 1978. Hän toimi lyhyen aikaa Laitilan Sähkö Oy:n tiedotussihteerinä ja nousi vuonna 1979 eduskuntaan yli 8&nbsp;000 äänellä. Kansanedustajuus jäi yhden kauden mittaiseksi. Tämän jälkeen hän toimi muutaman vuoden terveyskeskuksen talouspäällikkönä Laitilassa. Vuodesta 1987 lähtien Palmunen oli virkamiehenä Varsinais-Suomen maakuntaliitossa (1987–1991) ja Varsinais-Suomen liitossa (1993–2016), ensin maakuntasihteerinä ja lopuksi edunvalvontajohtajana. Vuosina 1991–1993 Palmunen oli kahden vuoden ajan Suomen Keskusta rp:n vt. järjestöpäällikkö.

Palmunen oli ehdokkaana vuoden 2021 kuntavaaleissa Turussa mutta ei päässyt läpi. Hänet valittiin elokuussa 2021 Turun kaupungin nimistötoimikunnan puheenjohtajaksi.

## Muu ura

Palmunen on toimittanut Varsinais-Suomen maakuntaliiton / Varsinais-Suomen liiton julkaiseman *Varsinais-Suomen maakuntakirjan* vuosina 1987, 1990, 1997, 2005, 2011 ja 2013. Lisäksi hän on tehnyt kaksi visailukirjasta, *Mikä mikä maakunta, kysymyksiä Varsinais-Suomesta 1.* (2011) ja saman teoksen kakkososa (2013). Eläkkeelle jäätyään Palmunen on kirjoittanut Keskustan Varsinais-Suomen piirin kustantaman kirjan *Karvetin herttuakunta, sata vuotta keskustapolitiikkaa Varsinais-Suomessa* (2018).

Palmunen on 2000-luvulla toiminut Turussa tietokilpailuaktiivina ja oli toukokuussa 2008 perustamassa Turun tietokilpailuyhdistystä tullen valituksi sen ensimmäiseksi varapuheenjohtajaksi. Hän on toiminut myös Turun Mensassa muun muassa puheenjohtajana vuosina 2003–2004. Hän on Turkuseura – Åbosamfundet ry:n hallituksen jäsen (2016–).

## Yksityiselämä

Lauri Palmunen avioitui vuonna 1977 Marja Kortekankaan kanssa. Marja Palmunen on ollut toimittaja ja toiminut Suomen Journalistiliiton varapuheenjohtajana ja järjestöpäällikkönä. Palmusilla on kolme aikuista tytärtä.

## Lähteet
* 

### Viitteet
Yamaha DT

**Yamaha DT** on sarja Yamahan valmistamia mopoja ja moottoripyöriä. Suomessa näitä kutsutaan kansanomaisesti nimellä Detsi. Sarjan ajoneuvojen iskutilavuus vaihtelee mopon 50 cm3 ja 400 cm3 välillä.

Yamaha aloitti tuotesarjan kehittämisen 1960-luvulla tutkittuaan Yhdysvaltain markkinoita ja huomattuaan, että offroad -moottoripyörille oli kysyntää. Vaikka muutama eurooppalainen valmistaja, kuten Bultaco ja Husqvarna valmistivat offroad pyöriä suurin osa omistajista ostivat katupyöriä, jotka he itse muokkasivat maastoon sopiviksi. Ensimmäinen DT malli julkaistiin 1968 ja myytiin pian loppuun.

Mopoihin lukeutuvasta DT50-mallista on tuotannossa enduro- ja supermotard-tyyppiset versiot. DT 50:ssä on Minarellin valmistama AM6-power up moottori (vuodesta 2007) ja Dell'Orton PHBN 16 Kaasutin.

## Yamaha (2004-)
### Mitat
*Korkeus: 1 115 mm
*Istuinkorkeus: 850 mm
*Akseliväli: 1 350 mm
*Maavaraminimi: 317 mm
*Kuivapaino: n. 95 kg
*Paino ajokunnossa: 104 kg
 
### Runko
*Etujousitus: Hydraulinen ja teleskooppihaarukka
*Takajousitus: Keinuhaarukka
*Etujarru: Jarrulevy, Ø 259 mm
*Takajarru: Jarrulevy, Ø 218 mm
 
### Moottori [[Minarelli AM6  ]]
* Moottorin tyyppi: Nestejäähdytys, 2-tahti, 1 sylinteri
* Iskutilavuus: 49,7 cc
* Sylinterin mitat: halkaisija 40,3 x iskunpituus 39,0 mm
* Puristussuhde: 12,0 : 1
* Huipputeho: 2,5 kW @ 6 750 rpm
* Maksimivääntö: 3,8 Nm @ 5 250 rpm

### Tekniset tiedot
* Voitelujärjestelmä: Autolube
* Polttoaineen syöttö: Dellorto PHBN 16 (6 mm kierteellä olevat suuttimet)
* Sytytysjärjestelmä: Elektroninen sytytys
* Käynnistysjärjestelmä: Poljinkäynnistys
* Vaihteita: 6
* Polttoainesäiliön tilavuus: 6,5 l
* Kulutus vakiona: 3-4 l / 100km
* Huippunopeus: 50-55 km/h

## Yamaha (DT 1998-2003)

### Mitat
* Pituus: 2050 mm
* Leveys: 850 mm
* Korkeus: 1160 mm
* Paino:(ajokunnossa) 100 kg

### Runko
*Putkirunko
*Edessä levyjarru
*Takana rumpujarru
*Edessä teleskooppihaarukka, takana keinuvipuhaarukka
*Eturengas 90/90-19
*Takarengas 110/80-18

### Tekniset tiedot
*Polttoaineen syöttö: Dellorto SHA 14.12 (kuristettu12 mm)
*Käynnistysjärjestelmä: Käynnistyspoljin,Sähköstartti
*Vaihteita: 5
*Polttoainesäiliön tilavuus: 11,5 l (josta 1,4 l varatankissa)
*Kulutus vakiona: 4 litraa/100km
*Huippunopeus: 50-55 km/h
*

## Aiheesta muualla
*Valmistajan viralliset sivut
*Tekniset tiedot
*Motot.net
Commandment

__NOTOC__
**Commandment** on death metal -yhtye Six Feet Underin seitsemäs albumi. Sen julkaisi Metal Blade Records 17. huhtikuuta 2007.

## Kappaleet
#
#
#
#
#
#
#
#
#
#

## Kokoonpano
* Chris Barnes – laulu
* Steve Swanson – kitara
* Terry Butler – basso
* Greg Gall – rummut

## Arviot
* About.com: 
* Imperiumi.net: 
* The Metal Forge: 5.5/10
* Soundi: 

## Lähteet

## Aiheesta muualla
* 
*
Grease 2

**Grease 2** on musikaalinen jatko-osa elokuvaan ''Grease''. Jatko-osa valmistui vuonna 1982. Näyttelijöinä ovat Maxwell Caulfield, Michelle Pfeiffer ja Adrian Zmed.

## Juoni
Eletään vuotta 1961 ja kaksi vuotta on kulunut kun alkuperäinen Grease-jengi valmistui Rydell High:sta. Kampuksella on nyt uusi yläluokkalaisten jengi, mutta mukana on myös monia tuttuja kasvoja. T-Birdin kundit ja Pink Ladyt ovat vieläkin supersuosittuja johtajinaan Stephanie (Michelle Pfeiffer ensimmäisessä pääroolissaan) ja Johnny (Adrian Zmed). Nuorten rakkaus rakoilee, ja Stephanie on iskenyt silmänsä uuteen upeampaan kundiin. Koulun uusi oppilas Michael (Maxwell Gaulfield),joka on Sandyn serkku, on täysin ihastunut Stephanieen, vaikka tämä ei edes huomaa koko poikaa. Vaikka ilmassa on ihmissuhdeongelmia, Rydell Highssa osataan myös pitää hauskaa.

## Rooleissa

## Aiheesta muualla
*
Juha Karhu (näyttelijä)

**Juha Aleksi Karhu** (s. 4. marraskuuta 1990 Oulu) on suomalainen harrastajanäyttelijä, joka tuli tunnetuksi televisiosarjasta *[[Salatut elämät]]*, jossa hän esitti Jenni Vainion teini-ikäistä poikaa Niko Vainiota. Karhu kävi ilmaisutaitoihin erikoistunutta Kallion lukiota yhdessä sarjassa esiintyneiden Patrik Borodavkinin, Tiia Haverisen ja Sara Lohinivan kanssa.

Karhu poistui *Salatut elämät* -sarjasta 9. huhtikuuta 2008 jaksossa 1535, *Vainiot hajaantuvat maailmalle*. Henkilöhahmo Niko Vainio palasi sarjaan syksyllä 2009, mutta Karhun sijaan hahmoa näytteli Lari Laurikkala.

Vuodesta 2014 lähtien Karhu on juontanut Yle TV2:n *[[Nuoret mestarit]]* -ohjelmaa.
Tiia Haverinen

**Tiia Haverinen** (o.s. **Ilmanen**, s. 21. syyskuuta 1990) on suomalainen näyttelijä, joka on esiintynyt televisiosarjoissa *[[Salatut elämät]]* ja *[[Kotikatu]]*. Sittemmin hän on työskennellyt kauneusyrittäjänä.

*Salatuissa elämissä* Haverinen esitti teini-ikäiseksi kasvanutta Sofia Salinia vuosina 2007–2008. Syksyllä 2009 hän liittyi *[[Kotikatu]]*-sarjaan, jossa hänen roolihahmonsa oli Susanna Blom. Haverinen jätti sarjan omasta tahdostaan alkuvuodesta 2011 ja hänen roolihahmonsa näyttelijäksi vaihtui Iris Nylund.

Haverisen pikkusisko Janna Ilmanen on myös näytellyt *Salatuissa elämissä* Aino Kaukovaaran roolissa vuosina 2008–2010.

Haverinen kävi ilmaisutaitopainotteista Kallion lukiota yhdessä Salatut elämät -sarjassa esiintyneiden Juha Karhun ja Sara Lohinivan kanssa, mutta vaihtoi koulua Vantaalle Sotungin lukioon, josta hän valmistui ylioppilaaksi keväällä 2010.

Tiia Ilmanen meni naimisiin Teemu Haverisen kanssa ja vahtoi sukunimensä Haveriseksi. Parin ensimmäisen lapsi syntyi huhtikuun lopussa vuonna 2014. Perheen perustamisen jälkeen Haverinen on keskittynyt perheensä ohella opiskelemaan merkonomiksi ja näyttelemisen hän on vaihtanut kosmetologin työhön. Vuonna 2011 hän perusti Vantaalla kauneudenhoitoalan yrityksen, jossa työskenteli, kunnes valmistui vuonna 2022 Haaga-Helia-ammattikorkeakoulusta tietojenkäsittelyn koulutusohjelmasta ja aloitti työt IT-ratkaisukonsulttina pohjoismaisessa teknologia-alan yrityksessä.

## Filmografia
### Televisiosarjat
**[[Salatut elämät]]* – Sofia Salin (2007–2008)
**[[Salatut elämät#Erikoisjaksot|Salatut elämät 10v]]* – Sofia Salin (2009)
**[[Kotikatu]]* – Susanna "Suski" Blom (2009–2011)

## Lähteet
Davor Džombić

**Davor Džombić** (s. 4. lokakuuta 1984) on serbialainen ammattilentopalloilija, joka pelasi kaudella 2007–2008 Muuramen Lentopallon väreissä Lentopallon SM-liigassa. Pelipaikaltaan hän on hakkuri.

## Ura

Džombić hankittiin Muurameen näytille elokuussa 2007. Joukkue kiinnostui serbialaisesta hakkurista videonauhojen kautta, ja halusi lentopallon suurmaasta kotoisin olevan Džombićin näytille Keski-Suomeen. Viikon Suomessa oltuaan Džombić vakuutti taidoillaan seuranjohdon ja sopimus syntyi. Allekirjoitettu sopimus oli yksivuotinen.

Džombić aloitti neljännen ammattilaiskautensa Muuramessa 2007–2008. Kaudella 2006–2007 hän pelasi Strasbourgissa Ranskan kovatasoisessa pääsarjassa ja kaksi edeltävää kautta Obilić Belgradissa Serbiassa Pro-liigassa. Lentopallo-oppinsa hän on saanut Borac Banja Lukassa Bosnia ja Hertsegovinassa.

### Muurle

Muuramessa pelattu 2008 kausi oli Džombićille hyvä. Džombić hankittiin Muurameen korvaamaan kaudella 2007 Muurlessa pelannutta Pekka Kortteista, joka oli valittu SM-liigan parhaimmaksi pelaajaksi edelliskaudella. Džombić onnistui loistavasti Kortteisen korvaamisessa, sillä hän sijoittui pistepörssissä viidenneksi, ja oli pistekeskiarvoltaan liigan toiseksi paras. Hyökkäyspisteissä Džombić oli liigan neljänneksi paras. Kauden jälkeen Džombić teki Muurlen kanssa kahden vuoden jatkosopimuksen.

## Saavutukset

**SM-liiga:** 

* Pistepörssin 5. sija 2008
* Pistekeskiarvon 2. sija 2008
* Hyökkäyspisteitä 4. eniten 2008

## Joukkueet
* **2003–2004** Borac Banja Luka, 
* **2004–2006** Obilić Belgrad, 
* **2006–2007** Strasbourg, 
* **2007–2008** Muuramen Lentopallo 

## Lähteet
Muriel Hurtis-Houairi

**Muriel Hurtis-Houairi** (o.s. **Hurtis**, s. 25. maaliskuuta 1979 Bondy, Ranska) on ranskalainen pikajuoksija.

Hurtis-Houairi sai 1997 hopeaa alle 20-vuotiaiden EM-kilpailujen 200 metrin juoksussa. Hän voitti 1998 Annecyn nuorten MM-kisoissa kultaa samalla matkalla ajalla 23,22. Seuraavana vuonna hän karsiutui Sevillan MM-kisoissa 200 metrin välierissä ajalla 22,52, mutta oli mukana Ranskan joukkueessa, joka voitti MM-hopeaa 4 x 100 metrin viestijuoksussa. Alle 23-vuotiaiden EM-kilpailuissa hän sai hopeaa 200 metrillä ja kultaa 4&nbsp;×&nbsp;100&nbsp;metrin viestissä. Hän voitti sisäratojen Euroopan-mestaruuden 200 metrillä Gentissä 2000 ajalla 23,06. Sydneyn olympialaisissa 2000 hän karsiutui 200 metrin välierissä, mutta voitti saman matkan Euroopan cupissa. Seuraavana vuonna Lissabonin sisäratojen MM-kisoissa hän juoksi viidenneksi 200 metrillä. Myöhemmin samana vuonna hän oli voittamassa pikaviestissä MM-hopeaa Edmontonin ulkoratojen MM-kisoissa.

Hurtis-Houairi voitti 2002 sisäratojen EM-kultaa 200 metrillä ajalla 22,52. Myöhemmin samana vuonna hän voitti Euroopan cupin sekä 100 metrin juoksussa että 200 metrillä. Münchenin EM-kisoissa hän voitti 200 metrin henkilökohtaisen kilpailun ajalla 22,43 ja oli mukana voittamassa EM-kultaa pikaviestissä. Kauden lopussa hän juoksi GP-finaalissa 100 metrillä neljänneksi ajalla 11,09 ja yleisurheilun maailmancupissa 200 metrillä toiseksi. Seuraavana vuonna hän voitti Birminghamin sisäratojen MM-kisoissa kultaa 200 metrillä ajalla 22,54. Myöhemmin samana vuonna hän voitti pronssia Pariisin ulkoratojen MM-kisoissa 200 metrillä sekä oli voittamassa MM-kultaa pikaviestissä. Kauden lopussa hän voitti  200 metrillä ajalla 22,41 ja sijoittui 100 metrillä viidenneksi.

Hurtis-Houairi juoksi Budapestin sisäratojen MM-kisoissa 2004 60 metrillä viidenneksi ajalla 7,17. Myöhemmin samana vuonna hän voitti Euroopan cupin 200 metrillä. Ateenan olympialaisissa hän karsiutui 200 metrin toisissa alkuerissä, mutta oli mukana voittamassa olympiapronssia pikaviestissä. Göteborgin EM-kisoissa 2006 Hurtis-Houairi karsiutui 200 metrin välierissä. Hän voitti seuraavana vuonna 200 metriä sekä Euroopan cupissa että , mutta karsiutui Osakan MM-kilpailuissa samalla matkalla toisissa alkuerissä. Vuonna 2008 hän voitti 200 metriä Euroopan cupissa, mutta karsiutui Pekingin olympialaisten välierissä. Vuonna 2009 hän voitti 200 metriä Euroopan joukkuemestaruuskilpailuissa. Barcelonan EM-kilpailuissa 2010 hän sijoittui 400 metrillä kahdeksanneksi. Pariisin sisäratojen EM-kilpailuissa 2011 hän kuului Ranskan pronssijoukkueeseen 4&nbsp;×&nbsp;400 metrin viestissä. Helsingin EM-kilpailuissa 2012 hän oli 400 metrillä kahdeksas. Moskovan MM-kilpailuissa 2013 Hurtis sai 4 × 400 metrin viestissä pronssia. Zürichin EM-kilpailuissa 2014 hän juoksi toisen osuuden kultaa voittaneessa Ranskan 4&nbsp;×&nbsp;400 metrin viestijoukkueessa.

## Henkilökohtaiset ennätykset
* 100 metrin juoksu: 10,96 (2002)
* 150 metrin juoksu: 17,35 (1999)
* 200 metrin juoksu: 22,31 (1999)
* 400 metrin juoksu: 51,41 (2010)

## Lähteet
Hermia Yrityskehitys

**Hermia Yrityskehitys Oy** on Tampereella tiedepuisto Hermiassa toimiva yritys, joka pyrkii avustamaan kasvuhakuisia teknologiayrityksiä ja yrittäjiksi aikovia etenkin liiketoimintaosaamisen parantamisessa ja ns. siemenrahoituksen hankkimisessa.

Hermia Yrityskehityksen tunnetuimpia rahoituskohteita on muun muassa FogScreen.

## Lähteet

## Aiheesta muualla
* Hermia Yrityskehityksen kotisivu
Sara Lohiniva

**Sara Annika Katariina Lohiniva** (s. 1990 Rovaniemi) on suomalainen näyttelijä, joka on esiintynyt televisiosarjassa *[[Salatut elämät]]*. Sarjassa hänet nähtiin syksystä 2007 kevääseen 2010 Laura Kivirannan ja Kari Taalasmaan teini-ikäisen tyttären Oona Kivirannan roolissa. Lohiniva esiintyi samassa roolissa myös joulukuussa 2012 ensi-iltaan tulleessa *[[Salatut elämät|Salattuihin elämiin]]* perustuvassa elokuvassa *[[Nightmare – painajainen merellä]]*. Lohiniva on mukana myös vuonna 2014 kuvatussa jatko-osassa *[[Nightmare 2 – Painajainen jatkuu]]*.

Lohiniva opiskeli Helsingissä ilmaisutaitopainotteisessa Kallion lukiossa, josta hän valmistui ylioppilaaksi kesäkuussa 2010. Sittemmin Lohiniva on opiskellut vaatetusalaa Suomessa ja ulkomailla. Hän työskentelee Suomen UFF ry:ssä. Lohiniva kuuluu Ilves-teatteriin.

## Filmografia

### Dubbaukset

## Lähteet
Hermia (yritys)

**Hermia Oy** on Tampereella sijaitseva voittoa tavoittelematon kehitys- ja innovaatioyhtiö, jonka tehtävänä on vahvistaa teknologiayritysten kasvua, kehitystä ja kilpailukykyä tieto- ja viestintäteknologian, koneenrakennuksen ja automaation sekä energiateknologian toimialoilla. Yhtiö valmistelee, koordinoi ja toteuttaa kehittämishankkeita yhteistyössä yritysten, yliopistojen ja tutkimuslaitosten kanssa ja rakentaa kansallisia ja kansainvälisiä verkostoja.

Hermia ilmoittaa edistävänsä teknologiayritysten liiketoiminnan uudistumista, kasvua ja kansainvälistymistä. Se valmistelee ja toteuttaa alueellisia, kansallisia ja kansainvälisiä kehittämisprojekteja ja -ohjelmia ja tuo tutkimustiedon ja verkostot yritysten ja tutkimusyhteisöjen käyttöön.

Hermia koordinoi Tampereen seudulla viittä osaamisalaa: Älykkäät koneet, Nanoteknologia, Energiateknologia, Jokapaikan tietotekniikka sekä Digibusiness. Lisäksi Hermia koordinoi kansallisesti kahta osaamisalaa: Älykkäät koneet ja Jokapaikan tietotekniikka. Osaamiskeskusohjelma (OSKE) on kansallinen ohjelma, joka perustuu alueiden erikoistumiseen ja yhteistyöhön.

## Aiheesta muualla
*Hermian kotisivut
Ariarathes

**Ariarathes** on ollut seuraavien Kappadokian kuninkaiden nimi:
* Ariarathes I
* Ariarathes II
* Ariarathes III
* Ariarathes IV
* Ariarathes V
* Ariarathes VI
* Ariarathes VII
* Ariarathes VIII
* Ariarathes IX
* Ariarathes X
Epätavalliset shakkiavaukset

**Epätavalliset avaukset** ovat shakkiavauksia, jotka alkavat epätavallisella valkean siirrolla. Näitä avauksia ovat:

* Anderssenin avaus 1.a3
* Amarin avaus (tunnetaan myös nimellä Pariisin avaus) 1.Rh3
* Barnesin avaus (tunnetaan myös nimellä Gedultin avaus) 1.f3
* Clemenzin avaus 1.h3
* Desprezin avaus 1.h4
* Dunstin avaus 1.Rc3
* Durkinin avaus (tunnetaan myös nimellä Durkinin hyökkäys) 1.Ra3
* Grobin hyökkäys 1.g4
* Miesesin avaus 1.d3
* Saragossan avaus 1.c3
* Sokolskin avaus (tunnetaan myös nimillä puolalainen tai Orangutanin avaus) 1.b4
* Van't Kruijsin avaus 1.e3
* Waren avaus 1.a4

Avaukset on luokiteltu ECO-koodin A00-luokkaan. Muita mahdollisia avauksia ovat:

* e4 (Avopelit)
* d4 (Suljetut pelit)
* c4 (Englantilainen avaus)
* Rf3 (Rétin avaus)
* f4 (Birdin avaus)
* b3 (Larsenin avaus)
* g3 Benkön avaus
Jos valkea pelaa säännöllisen avaussiirron ja musta vastaa siihen epätavallisella siirrolla, avausta ei luokitella A00-luokkaan. Esimerkiksi 1.e4 a6 on luokiteltu B00-luokkaan (Puoliavoimet pelit).

## Katso myös
*Avopelit
*Puoliavoimet pelit
*Suljetut pelit
*Avaukset
*Keskipeli
*Loppupeli

## Aiheesta muualla
*Unusual Openings
Turun Messukeskus

**Turun Messukeskus** () on Turussa, Artukaisten kaupunginosassa sijaitseva messukeskus. Se valmistui vuonna 1989. Messuyhtiö on perustettu vuonna 1987. Aikaisemmin se järjesti tapahtumia osuuskuntana. Messukeskuksella on käytössä kolme suurta näyttelyhallia, joissa tilaa on  yhteensä 12&nbsp;000 m². Lisäksi vuonna 2018 uusittu aulatila ja kokoustilat, joita on viisi kappaletta. Talossa on myös auditorio, jonka kapasiteetti on 500 henkilöä. 

Turun Messukeskus on yksi Messu- ja tapahtumajärjestäjät ry:n perustajajäsenistä.

Liiketoimintaan kuuluvat omien messutapahtumien  ohella tilojen vuokraus ulkopuolisille tapahtumajärjestäjien tapahtumiin ja tilaisuuksiin, kokoustilojen vuokraus. Messukeskus vuokraa kalustoa ja messutekniikkaa, suunnittelee näytteluykokonaisuuksia, rakentaa messuosastoja  omassa talossa sekä muualla oleviin tapahtumiin. Messukeskuksen toiminnasta vastaa Turun Messukeskus Oy, jonka pääomistaja on Turun kauppakamari. Muita merkittäviä omistajia ovat Turun kaupunki ja ProAgria Farma.

Turun Messukeskuksen toimitusjohtajina ovat toimineet: Tuomas Kyttä, Hannele Wolf-Mannila, Juhani Leppä ja Marja Pekkanen.

## Tilat
Turun Messukeskus järjestää suurtapahtumia, vuokraa tiloja, sekä rakentaa ja suunnittelee messuosastoja. Messukeskuksessa on viisi kokoustilaa, auditorio sekä suuri parketilla varustettu ravintolasali, joka toimii myös tarvittaessa kokous- ja juhlatilana. Aula- ja kokoustilat on uudistettu 2018. Pysäköintitilaa messukeskuksella on käytössä noin 3&nbsp;000 autolle, ulkotilat ovat myös vuokrattavissa tapahtumiin.

## Tapahtumia
Turun Messukeskuksessa järjestettyjä tapahtumia ovat mm.:
* Turun Kirjamessut
*Maata näkyvissä -festarit -nuorisotapahtuma
*RekryExpo
*Turun Talouspäivät: Säästä & Sijoita 
* Rakenna & Sisusta 
* Turun Ruoka- ja Viinimessut
* Venexpo
* Navigate 
* Osaava Nainen 
* Caravan Show
* Turun Taide- ja Antiikkimessut 
*Piha & Puutarha 
*Mökki & Meri 

## Katso myös
Muita suomalaisia messukeskuksia:
* Helsingin Messukeskus
* Pirkkahalli

## Aiheesta muualla
* Turun Messukeskuksen sivusto
John Everett Millais

**John Everett Millais** [mile:] (8. kesäkuuta 1829 Southampton – 13. elokuuta 1896 Lontoo) oli englantilainen taidemaalari ja kuvittaja sekä yksi prerafaeliittien perustajista.

Millais aloitti taideopintonsa jo 11-vuotiaana Royal Academy of Arts -taideakatemiassa, missä hän oli taideakatemian kaikkien aikojen nuorin opiskelija. Hän saavutti nuorena mainetta ja voitti useita akatemian palkintoja. Vuonna 1848 hän perusti prerafaeliittien taiteilijaryhmän William Holman Huntin ja Dante Gabriel Rossettin kanssa. Ryhmä perustettiin vastustamaan tuolloin vallalla ollutta akateemista tyyliä.

Millais’n paras luomiskausi oli 1850-luvulla, ja vuonna 1856 hän maalasi eräät kuuluisimmista töistään, *[[Sokea tyttö]]* ja *[[Syksyn lehdet]]*. Millais toimi myös kuvittajana useissa aikakauslehdissä. Taidemaalarina hänen myöhäiskauden työnsä jäivät varhaisempien teosten varjoon. Hän maalasi kuitenkin useita muotokuvia merkkihenkilöistä, kuten William Ewart Gladstonesta ja Alfred Tennysonista. Vuonna 1885 Millais sai baronetin arvon. Seuraavana vuonna hänet valittiin taideakatemian puheenjohtajaksi, mutta hän kuoli jo saman vuoden aikana.

## Kuvagalleria


Kuva:Millais - Christus im Hause seiner Eltern.jpg|*Pyhä perhe*, 1850.
Kuva:Millais - Ophelia.jpg|*Ofelia*, 1852.
Kuva:John Everett Millais - The Blind Girl, 1854-56.jpg|*[[Sokea tyttö]]*, 1856.
Kuva:Millais leaves.jpg|*[[Syksyn lehdet]]*, 1856.
Kuva:The Princes in the Tower by John Everett Millais (1878).png|*Prinssit Towerissa*, 1878.
Kuva:Millais - Das Tal der Stille.jpg|*The Vale of Rest*, 1858.
Tiedosto:John Everett Millais - Chill October.JPG|*Chill October*, 1870.
Kuva:Effie Deans, 1877.jpg|*Effie Deans*, 1877.


## Lähteet

## Kirjallisuutta
* 

## Aiheesta muualla
* Birmingham Museums & Art Gallery's Pre-Raphaelite Online Resource . 
* National Museums Liverpool.
Ariarathes I

**Ariarathes I** (404/403 eaa. – 322 eaa., ) oli Kappadokian satraappi. Hänen isänsä oli Ariaramnes (tai Ariamnes). Ariarathes valtasi Kataonian, joka siihen asti oli ollut itsenäinen. Ariarathes oli myös ensimmäinen joka kutsui itseään Kappadokian kuninkaaksi.

Ariaratheen kerrotaan rakastaneen veljeään Orofernestä, jonka hän lähetti Persian kuninkaan Artakserkses III:n luokse auttamaan kukistamaan kapinaa Egyptissä. Aleksanteri Suuri ei vallannut Kappadokiaa, mutta hänen seuraajiensa aikana Eumenes Kardialainen nimitettiin Kappadokian satraapiksi. Perdikkas kukisti Ariaratheen kahdesti taistelussa. Ariarathes jäi vangiksi ja hänet ristiinnaulittiin. Ariaratheen adoptoitu poika Ariaratheen II, jonka isä oli oikeasti Orofernes, pakeni Armeniaan ja sai maan valtaansa taas vuonna 301 eaa. 

## Lähteet
*
Durham Woodsin kaasuräjähdys

**Durham Woodsin kaasuräjähdys** tapahtui Edisonissa New Jerseyssä 23. maaliskuuta 1994 n. klo 23.50 paikallista aikaa, kun noin 90 senttimetriä läpimitaltaan ollut maakaasuputki murtui ja räjähti maan alla lähellä Durham Woodsin asuntoaluetta kerrostalokompleksin vieressä. Räjähdyksestä seurannut tulipalo tuhosi tai vahingoitti vakavasti 14:ää lähellä ollutta kerrostaloa. Onnettomuudessa kuoli yksi ihminen mutta hänkin sydänkohtaukseen, koska hän ei pystynyt "kaiken kaaoksen keskellä" kutsumaan apua.

## NTSB
National Transportation Safety Board (NTSB) organisaation räjähdyksen jälkeisissä tutkimuksissa putkesta löytyi taltta, joka oli oletettavasti vuosia aikaisemmin suoritettujen korjaus- ja kaivaustöiden yhteydessä putkeen vahingossa jäänyt työkalu. On oletettu, että hauras putkimateriaali ja kohtuuttoman suuret kaasun käyttöpaineet yhdessä taltan kanssa aiheuttivat putken repeämisen. NTSB myös havaitsi puutteita kaasuputken sulkumekanismeissa: putkeen ei ollut asennettu riittävästi automaattisia ja kauko-ohjattavia sulkuventtiilejä, ja manuaalisesti suljettavat venttiilit olivat hankalissa paikoissa ja näin estivät kaasuyhtiön työntekijöitä sulkemasta linjaa riittävän nopeasti. NTSB havaitsi myös, että kaasuyhtiö Texas Eastern oli laiminlyönyt velvollisuutensa valvoa alueella suoritettavia kaivutöitä putken ympäristössä.

Onnettomuuden jälkeen kaasuyhtiö Texas Eastern oli maksanut vuoteen 2000 mennessä lähes 65 miljoonaa dollaria korvauksia alueen uudelleenrakennuksesta.

## Aiheesta muualla
*Räjähdyksestä kuvattu video
Neustadt an der Weinstraße

**Neustadt an der Weinstraße** on kaupunki Saksan Rheinland-Pfalzin osavaltiossa. Se on niin kutsuttu piiritön kaupunki (), eli kaupunki, joka ei kuulu mihinkään piirikuntaan. Se sijaitsee 85 kilometriä pitkän Saksan viinitien () varrella.

Vuoden 2020 lopussa kaupungin asukasluku oli 53&nbsp;306. Asukkaista 17,9&nbsp;% oli alle 20-vuotiaita, 57,2&nbsp;% 20–65-vuotiaita ja 24,9&nbsp;% yli 65-vuotiaita. Kaupunki on pinta-alaltaan 117,09 neliökilometriä, ja sen asukastiheys on 455 as./km². Kaupunki on jaettu ydinkaupunkiin () ja yhdeksään kaupunginosaan ().

Kaupungille myönnettiin kaupunginoikeudet vuonna 1275.

Neustadt an der Weinstraßella on seitsemän ystävyyskaupunkia:
*  Mâcon, Ranska, vuodesta 1956
*  Lincoln, Yhdistynyt kuningaskunta, vuodesta 1970
*  Wernigerode, Saksa, vuodesta 1989
*  Manchester, Yhdistynyt kuningaskunta, vuodesta 1992
*  Quanzhou, Kiina, vuodesta 1995
*  Mersin, Turkki, vuodesta 1998
*  Echt-Susteren, Alankomaat, vuodesta 2019

Lähde:

## Lähteet

## Aiheesta muualla

* Neustadt an der Weinstraßen kaupungin verkkosivut